
CONVENI ENTRE L’AJUNTAMENT DE MONTMELÓ I L’INS MONTMELÓ PER LA CONCESSIÓ D’UNA SUBVENCIÓ NOMINATIVA PER A L’ANY 2026

REUNITS

D’una banda, l’Ajuntament de Montmeló, representada pel Sr. Pere Rodríguez Rodríguez, alcalde-president, que actua en nom i representació d’aquest municipi, amb CIF P0813400I i amb domicili a la Plaça de la Vila número 1, de Montmeló (08160).

Està assistit en aquest acte per la Sra. Ruth González Rando, secretària accidental de l’Ajuntament de Montmeló, per tal de donar fe de la signatura del present conveni, i en ús de les facultats que li atribueix l’art. 3 del Reial decret 128/2018, de 16 de març, pel qual es regula el règim jurídic dels funcionaris d’Administració local amb habilitació de caràcter nacional.
	
I de l’altra, la Sra. Maria del Carmen Hidalgo Villén, directora del centre educatiu Institut de Montmeló, dependent del Departament d’Educació i Formació Professional, amb codi de centre 08052980.

Ambdues parts es reconeixen mútuament la capacitat legal necessària per a obligar-se lliurement i a l’efecte acorden el següent conveni.

ANTECEDENTS

1. L’Ajuntament de Montmeló, en l’exercici de l’autonomia local i d’acord amb el que disposa la Llei orgànica 2/2006, de 3 de maig, d’educació, considera d’interès públic i social donar suport al funcionament i al desenvolupament de les activitats educatives, formatives i complementàries de l’Institut de Montmeló, així com contribuir a la millora de la qualitat de l’ensenyament, dels equipaments i dels recursos del centre.
2. L’Institut de Montmeló, amb NIF Q5850066A, és un centre públic dependent del Departament d’Educació i Formació Professional, de la Generalitat de Catalunya, vinculat a l’Ajuntament de Montmeló mitjançant un conveni de cooperació renovable periòdicament. Els seus objectius son els següents:
· Garantir una educació de qualitat, inclusiva i equitativa per a tot l'alumnat. 
· Afavorir el desenvolupament personal, acadèmic i social dels estudiants. 
· Millorar les competències bàsiques (llengües, matemàtiques, ciències i competència digital). 
· Fomentar el respecte, la convivència i els valors democràtics. 
· Promoure la igualtat d'oportunitats i l'atenció a la diversitat. 
· Desenvolupar l'autonomia, l'esperit crític i la responsabilitat de l'alumnat. 
· Preparar els estudiants per continuar els estudis o incorporar-se al món laboral. 
· Impulsar l'orientació acadèmica i professional perquè l'alumnat pugui prendre decisions sobre el seu futur.
3. El pressupost municipal de l’exercici 2026 preveu expressament una subvenció de caràcter nominatiu a favor de l’Institut de Montmeló, per un import de 10.500€, d’acord amb el que disposa l’article 22.2.a de la Llei 38/2003, general de subvencions.
4. D’acord amb l’art. 28 de la Llei 38/2003 i l’article 65 del Reial decret 887/2006, de 21 de juliol, pel qual s’aprova el seu Reglament, la concessió d’aquesta subvenció nominativa es formalitza mitjançant el corresponent conveni.

ACORDEN

Primer. Objecte del conveni

El present conveni té per objecte regular la col·laboració entre l’Ajuntament de Montmeló i l’Institut de Montmeló,  amb la finalitat de donar suport econòmic a les activitats del centre escolar, realitzades durant l’any 2026.

Les accions incloses en el marc d’aquest conveni són:

· Comprar ordinadors, tauletes o altre material tecnològic per a les aules.
· Renovar mobiliari escolar i millorar els espais comuns.
· Adquirir material per als laboratoris, tallers o educació física.
· Organitzar activitats culturals, esportives i sortides educatives.
· Finançar tallers sobre medi ambient, salut, igualtat o ús responsable de les tecnologies.
· Impulsar projectes de sostenibilitat, com ara un hort escolar o programes de reciclatge.
· Organitzar xerrades d'orientació acadèmica i professional.
· Promoure activitats de convivència i prevenció de l'assetjament escolar.
· Aquest conveni no genera cap vincle laboral entre els membres de l‘Institut i l’Ajuntament de Montmeló.

Segon. Règim jurídic del conveni

Aquest conveni es regeix pels articles 47 a 53 de la Llei 40/2015, d’1 d’octubre, de règim jurídic del sector públic, així com per la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s’aprova el Reglament de la Llei general de subvencions.

Tercer. Import de la subvenció i aplicació pressupostària

L’Ajuntament de Montmeló atorga a l’INS de Montmeló, amb NIF Q5850066A, una subvenció nominativa per un import màxim de 10.500€, amb càrrec a l’aplicació pressupostària 3220 480002 del pressupost municipal vigent.

La subvenció no podrà superar, en cap cas, el cost total de l’activitat subvencionada.

Quart. Pagament de la subvenció

El pagament de la subvenció es realitzarà en dos pagaments fraccionats. L’entitat beneficiària rebrà el 50% de l’import concedit en el moment de l’atorgament de la subvenció, un cop signat el conveni i complerts els requisits administratius establerts. El 50% restant es farà efectiu un cop presentada i validada la justificació econòmica i tècnica de l’activitat subvencionada, d’acord amb el que estableix aquest conveni.

Cinquè. Obligacions de l’INS de Montmeló.

L’INS de Montmeló es compromet a dur a terme el que estableixen els següents apartats:

· Dur a terme les activitats i projectes que fonamenten l'atorgament de la subvenció d'acord amb els principis de bona fe i presumpció de legalitat.
· Justificar davant l’Ajuntament de Montmeló el compliment dels requisits i les condicions imposades, així
com la realització de l’activitat i el compliment de la finalitat que determina la concessió.
· Sotmetre’s a les actuacions de comprovació i control financer que efectuï la Intervenció de l’Ajuntament de Montmeló i altres òrgans de control competents, aportant tota la informació i documentació que li sigui requerida.
· Comunicar a l’Ajuntament l’obtenció d’altres subvencions, ajuts, ingressos o recursos que financin les activitats subvencionades tan aviat com se'n tingui coneixement i, en tot cas, abans de la justificació de la subvenció.
· Estar al corrent de les obligacions tributàries i amb la Seguretat Social, i no tenir deutes pendents de qualsevol naturalesa amb l’Ajuntament de Montmeló.
· Conservar els documents justificatius de l’aplicació dels fons rebuts, inclosos els documents electrònics,
durant un període mínim de 6 anys, comptats des de la finalització del termini de presentació de les justificacions.
· Donar l’adequada publicitat al caràcter públic del finançament de les activitats per part de l’Ajuntament de Montmeló.
· Procedir al reintegrament dels fons percebuts en els casos d'incompliment previstos legalment.

Sisè. Obligacions de l’Ajuntament de Montmeló

L’Ajuntament de Montmeló es compromet a dur a terme el que estableixen els següents apartats:

1. Atorgar a l’Institut de Montmeló, l’aportació econòmica necessària per donar suport econòmic a les activitats del centre escolar, realitzades durant l’any 2026, per un import de 10.500€.
1. Realitzar el seguiment i control del compliment del conveni.

Setè. Compatibilitat amb altres subvencions

La subvenció atorgada per l’Ajuntament de Montmeló és compatible amb altres subvencions o ajuts públics o privats, sempre que la suma concurrent de tots els ingressos no superin el cost de l’activitat.

L’INS de Montmeló, es compromet a comunicar a l’Ajuntament de Montmeló l’obtenció d’altres subvencions o ajuts públics que s’hagin concedit per a la mateixa finalitat del present conveni.

Vuitè. Durada del conveni

El present conveni tindrà vigència des de la seva signatura i fins al 31 de desembre de 2026.

Abans de la finalització del termini de vigència, el conveni podrà ser prorrogat de manera expressa, mitjançant acord formal de les parts, sempre que no se superi el límit temporal establert per la normativa vigent.

Novè. Justificació de la subvenció

L’entitat beneficiària haurà de presentar, durant el període de l’1 de gener de 2027 al 28 de febrer de 2027, la documentació justificativa de les despeses realitzades mitjançant la modalitat de compte justificatiu amb aportació de justificants de despesa, d’acord amb l’art. 36.1.a de l’ordenança general de subvencions de l’Ajuntament de Montmeló. La documentació a presentar és:

a) Una memòria d’actuació justificativa del compliment de les condicions, amb indicació de les activitats realitzades i dels resultats obtinguts.
b) Una memòria econòmica justificativa del cost, que contindrà:

· Una relació classificada de les despeses i inversions (identificació del creditor, document, import, data d’emissió i de pagament).
· Les factures originals o documents de valor probatori equivalent i, si escau, la documentació acreditativa del pagament.
· Detall d’altres ingressos o subvencions que hagin finançat l’activitat.
· Si escau, els tres pressupostos exigits per l’art. 31.3 de la Llei general de subvencions per a contractes que superin els llindars del contracte menor.

L’Institut de Montmeló se subjecta al règim de requisits, obligacions i forma de justificació previst a la Llei 38/2003, de 17 de novembre, general de subvencions i en el seu Reglament, aprovat pel RD 887/2006, de 21 de juliol, en tot allò que resulti d’aplicació.

Desè. Actuacions de comprovació i control financer

L’Institut de Montmeló es compromet a sotmetre’s a les actuacions de comprovació i a l’aportació de la informació que es requereixi, respecte de la gestió dels fons subvencionats que pugui efectuar l’òrgan concedint, així com a les actuacions de comprovació i control financer que puguin realitzar els òrgans de control competents.

Onzè. Incompliment i reintegrament
L’incompliment total o parcial de les obligacions derivades d’aquest conveni donarà lloc al reintegrament de les quantitats percebudes, en els termes previstos a la Llei 38/2003 general de subvencions.
L’Institut de Montmeló queda obligat a reintegrar els fons amb els corresponents interessos de demora, des del moment del pagament de la subvenció fins a la data en què s’acordi la procedència del reintegrament, en els supòsits d’incompliment dels requisits i obligacions establertes per a la concessió, i en tot cas, en els supòsits regulats en l’art. 37 de la Llei 38/2003, de 17 de novembre, general de subvencions.
Dotzè. Modificació del conveni
Qualsevol modificació del present conveni haurà de formalitzar-se mitjançant acord exprés i per escrit de les parts.
Tretzè. Publicitat i transparència

La subvenció atorgada mitjançant el present conveni serà objecte de publicitat en el Sistema Nacional de Publicitat de Subvencions a través de la Base de Dades Nacional de Subvencions (BDNS). També es publicarà a través del Registre de subvencions i ajuts de Catalunya (RAISC), d’acord amb les previsions del Decret 271/2019, de 23 de desembre, pel qual s'aprova el Reglament del Registre de subvencions i ajuts de Catalunya.

I, en prova de conformitat, ambdues parts accepten les estipulacions precedents i signen aquest conveni al lloc i en dia indicats, per duplicat i a un sol efecte.

Per l’Ajuntament de Montmeló                              Per l’entitat 
Pere Rodríguez Rodriguez                                    Maria del Carmen Hidalgo Villén
L’Alcalde,                                                               Directora,









Davant meu,                                                          
Ruth González Rando                                           
Secretaria Acctal,                                                   

